
Nr. SC2018-179/04.01.2018
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în localitatea Chișoda, în suprafață de 33.629 mp., identificat prin CF nr.412177, nr. cad. 412177, în vederea construirii unui cartier de locuințe ANL prin credit ipotecar: case tip HC – 23 buc., case tip TS – 28 buc. și case tip LC – 36 buc. și aprobarea modelului contractului între Agenția Națională pentru Locuințe și Municipiul Timișoara
Având în vedere că Municipiul Timișoara este în continuă dezvoltare prin înființarea de noi companii care angajează și vor angaja pe termen mediu și lung specialiști, cererea de locuințe este în continuă creștere, iar tinerii angajați au posibilități financiare pentru achiziționarea de locuințe.

Astfel, programul de construcții locuințe prin credit ipotecar derulat de către Agenția Națională pentru Locuințe vine în sprijinul acestora constituind un real ajutor prin acordarea posibilității de achiziționare a locuințelor în rate.

În consecință, considerăm oportună transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în localitatea Chișoda, în suprafață de 33.629 mp., identificat prin CF nr.412177, nr. cad. 412177, în vederea construirii unui cartier de locuințe ANL prin credit ipotecar: case tip HC – 23 buc., case tip TS – 28 buc. și case tip LC – 36 buc. și aprobarea modelului contractului între Agenția Națională pentru Locuințe și Municipiul Timișoara.

